Ωδείο της Αγίας Πετρούπολης

thumb|right|275px|Το κτήριο του Ωδείου το 2013
Το **Κρατικό Ωδείο «N.A. Ρίμσκι-Κόρσακοφ» της Αγίας Πετρούπολης** (ρωσ. Санкт-Петербургская государственная консерватория имени Н. А. Римского-Корсакова), γνωστό σε παλαιότερες εποχές ως **Ωδείο του Πέτρογκραντ** (Петроградская консерватория) και **Ωδείο του Λένινγκραντ** (Ленинградская консерватория), αναλόγως της ονομασίας της πόλεως, είναι ανώτερη μουσική σχολή στην Αγία Πετρούπολη της Ρωσίας. Το 2004 είχε περί τους 275 διδάσκοντες και 1.400 σπουδαστές και σπουδάστριες. Ο πρύτανης από τις 2 Σεπτεμβρίου 2015 είναι ο Alexey Nikolaevich Vasiliev 

## Ιστορία
thumb|left|285px|Η Πλατεία Θέατρου και το Ωδείο το 1913
Το Ωδείο ιδρύθηκε το 1862 από τη Ρωσική Μουσική Εταιρεία και τον πιανίστα και συνθέτη Αντόν Ρουμπινστάιν, που υπήρξε και ο πρώτος διευθυντής του, έως το 1867. Το 1871 διορίσθηκε καθηγητής στο Ωδείο ο Νικολάι Ρίμσκι-Κόρσακοφ και το ίδρυμα φέρει το όνομά του από το 1944, οπότε συμπληρώθηκαν εκατό χρόνια από τη γέννησή του. Το 1887 ο Ρουμπινστάιν επέστρεψε στο Ωδείο με σκοπό τη βελτίωση των προδιαγραφών του. Αναθεώρησε το πρόγραμμα των μαθημάτων, έδιωξε τους ανεπαρκείς σπουδαστές και απέλυσε πολλούς καθηγητές, ενώ ανέβασε το επίπεδο δυσκολίας εισαγωγής και των εσωτερικών εξετάσεων. Ωστόσο το 1891 παραιτήθηκε και πάλι, διαφωνώντας με την αυτοκρατορική απαίτηση για φυλετικές ποσοστώσεις.

Το σημερινό κτήριο ανεγέρθηκε τη δεκαετία του 1890 στη θέση του παλαιού Θεάτρου Μπολσόι της Αγίας Πετρούπολης.

Ανάμεσα στους αποφοίτους του Ωδείου συγκαταλέγονταν διάσημοι συνθέτες, όπως ο Πιοτρ Ιλίτς Τσαϊκόφσκι, ο Σεργκέι Προκόφιεφ, ο Εσθονός Άρτουρ Καπ και Ντμίτρι Σοστακόβιτς (ο τελευταίος δίδαξε επίσης στο Ωδείο τη δεκαετία του 1960). Το μικρότερο σε ηλικία πρόσωπο που έγινε ποτέ δεκτό για σπουδές στο Ωδείο της Αγίας Πετρούπολης ήταν η τετράχρονη τότε βιολονίστρια Κλάρα Ρόκμορ, που αργότερα διέπρεψε στο ηλεκτρονικό μουσικό όργανο θέρεμιν. Ο ορειχάλκινος ανδριάντας του N.A. Ρίμσκι-Κόρσακοφ βρίσκεται έξω από το κτήριο, στην Πλατεία Θεάτρου. 

## Διευθυντές / πρυτάνεις
* Αντόν Ρουμπινστάιν (1862-1867 και 1887-1891)
* Νικολάι Ζαρέμπα (1867-1871)
* Μιχαήλ Αζαντσέφσκι (1871-1876)
* Καρλ Νταβίντοφ (1876-1887)
* Γιούλιους Γιόχανσεν (1891-1897)
* Αουγκούστε Μπέρναρντ (1897-1905)
* Αλεξάντρ Γκλαζουνόφ (1905-1928, πρύτανης έως το 1930)
* Α. Μασίροφ (1930-1933)
* Βενιαμίν Μπούχσταϊν (1935-1936)
* Μπαρίς Ζαγκούρσκι (1936-1939) – πρύτανης
* Πάβελ Σερεμπριακόφ (1939-1952, 1962-1977)
* Γιούρι Μπριουσκόφ (1952-1962)
* Γιούρι Μπαλσιγιάνοφ (1977-1979)
* Βλαντισλάβ Τσερνουσένκο (1979-2002)
* Σεργκέι Ρολντούγκιν (2002-2004)
* Αλεξάντερ Τσαϊκόφσκι (2004-2008)
* Σεργκέι Στάντλερ (2008-2011)
* Μιχαήλ Γκάντβαργκ (2011-2015)
* Αλεξέι Βασίλιεφ (2015-σήμερα)

## Αξιοσημείωτοι καθηγητές

* Λέοπολντ Άουερ (βιολί)
* Βλαντίμιρ Μπακαλέινικοφ (βιόλα)
* Λουί Μπρασέν (πιάνο)
* Βιτάλι Μπουγιανόφσκι (γαλλικό κόρνο)
* Άρτουρ Λέμπα (πιάνο)
* Τέοντορ Λεσετίτσκυ (πιάνο)
* Νικολάι Μαλκό (διεύθυνση ορχήστρας)
* Ιλιά Μούσιν (διεύθυνση ορχήστρας)
* Λεονίντ Νικολάγιεφ (πιάνο)
* Τσέζαρε Πούννι (βιολί, αντίστιξη, σύνθεση)
* Νικολάι Ρίμσκι-Κόρσακοφ (σύνθεση, ενορχήστρωση)
* Αντόν Ρουμπινστάιν (πιάνο, ιστορία της μουσικής πιάνου)
* Ντμίτρι Σοστακόβιτς (σύνθεση)
* Σεργκεί Σλονίμσκι (σύνθεση)
* Βλαντίμιρ Σοφρονίτσκι (πιάνο)
* Νικολάι Τσερεπνίν (διεύθυνση ορχήστρας)
* Μπαρίς Τίστσενκο (σύνθεση)
* Γιάζεπς Βίτολς (σύνθεση)
* Χένρικ Βιενιάφσκι (βιολί)
* Αλεξάντερ Βίνκλερ (πιάνο)
* Άννα Γιεσίποβα (πιάνο)
* Νικολάι Ζαρέμπα (σύνθεση, αρμονία)
* Ανρί Βιετάν (βιολί)

## Αξιοσημείωτοι απόφοιτοι

* Αντόν Αρένσκι – συνθέτης
* Τζωρτζ Μπάλαντσιν – χορογράφος
* Σεμιόν Μπυτσκόφ - διευθυντής ορχήστρας
* Γκαγιανέ Τσεμποταριάν – συνθέτης, πιανίστας, μουσικολόγος
* Λεονίντ Ντεσιάτνικοφ – συνθέτης
* Σεργκέι Ντιαγκίλεφ – χορογράφος, ιμπρεσάριος
* Σάντρα Ντρούκερ - πιανίστρια
* Χέινο Έλερ – συνθέτης
* Βαλέρι Γκέργκιεφ – διευθυντής ορχήστρας
* Γιάσα Χάιφιτς – βιολιστής
* Αλεξάντερ Ιλύνσκι – μουσικοδιδάσκαλος και συνθέτης
* Μάρις Γιάνσονς – διευθυντής ορχήστρας
* Άλφρεντς Καλνίνς – συνθέτης, μουσικός (εκκλησιαστ. όργανο)
* Άρτουρ Καπ – συνθέτης
* Λεοκαντίγια Κασπέροβα – πιανίστρια, συνθέτιδα
* Γιούρι Χανόν – συνθέτης, συγγραφέας
* Εντουάρντ Χιλ – τραγουδιστής (βαρύτονος)
* Ναντίν Κούτσερ – τραγουδίστρια (σοπράνο)
* Ανατόλι Λιάντοφ – συνθέτης, μουσικοδιδάσκαλος, διευθ. ορχήστρας
* Σάσα Μιάκιλια – διευθυντής ορχήστρας
* Βίτολντ Μαλισέφσκι – συνθέτης
* Νάθαν Μιλστάιν – βιολιστής
* Τομόμι Νισιμότο – διευθύντρια ορχήστρας
* Νικολάι Ομπουχόφ – συνθέτης
* Λέο Όρνστην – συνθέτης
* Γαβριήλ Ποπόφ – συνθέτης
* Σεργκέι Προκόφιεφ – συνθέτης, πιανίστας, διευθ. ορχήστρας
* Γκαλ Ρασέ - διευθ. ορχήστρας, πιανίστρια, δασκάλα
* Νάντια Ράιζενμπεργκ - πιανίστρια
* Κλάρα Ρόκμορ – μουσικός (βιολί, θέρεμιν)
* Λιβέρι Αντόνοβιτς Σακκέττι – ιστορικός, κριτικός και θεωρητικός της μουσικής
* Ντον Σίρλεϋ - πιανίστας, συνθέτης
* Ντμίτρι Σοστακόβιτς – συνθέτης, πιανίστας
* Βλαντίμιρ Σοφρονίτσκι – πιανίστας
* Γκριγκόρι Σοκολόφ – πιανίστας
* Πιοτρ Ιλίτς Τσαϊκόφσκι – συνθέτης
* Γιούρι Τεμιρκάνοφ – διευθυντής ορχήστρας
* Ντιμίτρι Τιόμκιν – πιανίστας, συνθέτης
* Ζίνο Βίνικοφ – βιολιστής
* Σολομόν Βόλκοφ – μουσικολόγος
* Άννα Γιεσίποβα – πιανίστρια
* Μαρία Γιούντινα – πιανίστρια
* Εφρέμ Τσιμπαλίστ – βιολιστής

## Παραπομπές


## Εξωτερικοί σύνδεσμοι

* Επίσημος ιστότοπος (στη ρωσική, γαλλική και αγγλική γλώσσα)
* ''`Ενα μάθημα μουσικής'' στο Ωδείο της Αγίας Πετρούπολης (γαλλικό ντοκιμαντέρ του 2014)

Ωδειο
Αγια Πετρουπ